**GRIOVIŲ IR STATINIŲ JUOSE REMONTO DARBŲ techninio darbo projekto EKSPERTiZĖS PIRKIMO SUTARTIS**

2025 m. balandžio \_\_\_ d. Nr.

Šilalė

**Šilalės rajono savivaldybės administracija** (toliau – Administracija), juridinio asmens kodas 188773720, kurios registruota buveinė yra J. Basanavičiaus g. 2-1, 75138 Šilalė, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama Šilalės rajono savivaldybės administracijos direktoriaus Andriaus Jančausko, veikiančio pagal Šilalės rajono savivaldybės administracijos nuostatus (toliau – Užsakovas), ir

**V. Žulio firma „Kumponas“**, juridinio asmens kodas 120897747, kurios registruota buveinė yra Kalvarijų g. 98-18, 08221 Vilnius, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama įmonės vadovo Vyginto Žulio, veikiančio pagal įmonės įstatus (toliau – Paslaugų teikėjas), sudarė šią sutartį (toliau – Sutartis), nustatė savo teises, pareigas ir atsakomybę. Toliau Sutartyje abi šalys bendrai vadinamos Šalimis.

**I. Sutarties dalykas IR OBJEKTAS**

1.1. Vadovaudamasis šioje Sutartyje nustatytomis sąlygomis ir tvarka, Paslaugų teikėjas įsipareigoja atlikti griovių ir statinių juose remonto darbų techninio darbo projekto (toliau – Projektas) ekspertizės paslaugas (toliau –Paslaugos).

1.2. Paslauga atliekama pagal pridedamą techninę specifikaciją (1 priedas), o Užsakovas įsipareigoja Sutarties 4 skyriuje nustatyta tvarka apmokėti už kokybiškai ir laiku atliktas Paslaugas pagal Paslaugų teikėjo pasiūlytus įkainius, nurodytus Sutarties 2 priede.

**II. BENDROSIOS NUOSTATOS**

2.1. Paslaugų teikėjas garantuoja, kad:

2.2. iš esmės susipažino su visa informacija, susijusia su Sutarties objektu, bei kita reikiama jam pateikta dokumentacija, reikalinga Sutarties pagrindu užsakytoms paslaugoms atlikti ir šios informacijos pakanka, kad Paslaugų teikėjas galėtų įvykdyti šia sutartimi prisiimtus įsipareigojimus;

2.3. visas Sutarties pagrindu užsakytas Paslaugas gali atlikti ir atliks Užsakovo dokumentuose nurodytomis sąlygomis ir tvarka;

2.4. Paslaugų teikėjas ir už darbų vykdymą atsakingi asmenys turi visas technines, intelektualines, fizines ir kitas galimybes, reikalingas ir suteikiančias galimybę deramai vykdyti Sutarties sąlygas ir užtikrinti aukščiausią jo Sutarties pagrindu atliekamų darbų kokybę;

2.5. Paslaugų teikėjas ir už darbų vykdymą atsakingi asmenys turi visus leidimus, reikiamą kvalifikaciją ir kompetenciją paslaugoms Sutarties pagrindu vykdyti.

**III. PASLAUGŲ ATLIKIMO terminai**

3.1. Ši sutartis įsigalioja nuo jos pasirašymo momento ir galioja iki **2025 m. lapkričio 1 d.**

3.2. Paslaugų teikėjas, gavęs iš projektuotojo Projektą, per 10 (dešimt) darbo dienų turi atlikti techninio darbo projekto ekspertizę ir perduoti Užsakovui teigiamas ekspertizės išvadas ir aktus.

3.3. Sutarties pratęsimo terminas nenumatomas.

3.4. Terminų laikymasis yra esminė Sutarties sąlyga.

**IV. KAINA IR ATSISKAITYMO TVARKA**

4.1. Sutarčiai taikomos fiksuotos kainos kainodaros taisyklės. Sutartyje nustatyta Paslaugų kaina yra esminė Sutarties sąlyga ir negali būti keičiama visą Sutarties galiojimo laikotarpį, išskyrus Sutarties 4.3 ir 4.4 punktuose numatytus atvejus.

4.2. Sutarties Paslaugų kaina yra **995,00 Eur (***devyni šimtai devyniasdešimt penki eurai 00 ct)* iš kurių PVM sudaro **172,69 Eur** (*vienas šimtas septyniasdešimt du eurai 69 ct.*).

4.3. Paslaugų kaina gali būti perskaičiuojama dėl vidutinio metinio infliacijos ar defliacijos pokyčio. Paslaugų kaina dėl metinio infliacijos ar defliacijos pokyčio gali būti perskaičiuojama ne dažniau kaip kas 6 mėnesius, skaičiuojant nuo Sutarties įsigaliojimo datos, ir kai Statistikos departamento prie Lietuvos Respublikos Vyriausybės paskelbta vidutinė metinė infliacija / defliacija padidėja / sumažėja ne mažiau kaip 5 proc. punktais, lyginant su Sutarties sudarymo metu buvusia vidutine metine infliacija / defliacija. Paslaugų kaina didinama / mažinama tiek procentų, kiek padidėja / sumažėja infliacija / defliacija. Tokiais atvejais suinteresuota Šalis kreipiasi į kitą Šalį dėl Paslaugų kainų perskaičiavimo, pateikdama Statistikos departamento prie Lietuvos Respublikos Vyriausybės pažymą apie kainų pokytį ar kitą lygiavertį dokumentą.

4.4. Sutarties Paslaugų kaina Sutarties galiojimo metu perskaičiuojama, kuomet pakeičiamas PVM dydis. Sutarties paslaugų kaina keičiama proporcingai PVM pasikeitimo dydžiui. Padidėjus arba sumažėjus pridėtinės vertės mokesčio (PVM) tarifui Sutarties Paslaugų kaina atitinkamai didinama arba mažinama.

4.5. Kaina perskaičiuojama per 1 darbo dieną po Lietuvos Respublikos pridėtinės vertės mokesčio įstatymo pakeitimo įsigaliojimo dienos. Perskaičiuota kaina taikomas po perskaičiavimo suteiktoms Paslaugoms apmokėti. Pasikeitus kitiems mokesčiams kaina nebus perskaičiuojama.

4.6. Kainos ir PVM sumos perskaičiavimas įforminamas papildomu raštišku susitarimu tarp Užsakovo ir Paslaugų teikėjo.

4.7. Atsiskaitymo tvarka: parengus teigiamą projekto ekspertizės aktą, surašomas ir pateikiamas atliktų paslaugų perdavimo–priėmimo aktas ir PVM sąskaita faktūra mokėjimui atlikti. Užsakovas neapmoka už suteiktas paslaugas, jeigu Užsakovo paskirtas atsakingas asmuo nepasirašo atliktų paslaugų perdavimo–priėmimo akto.

4.8. Užsakovas įsipareigoja atsiskaityti su Paslaugų tiekėju už tinkamai ir faktiškai suteiktas paslaugas per 30 kalendorinių dienų po PVM sąskaitos faktūros ir atliktų paslaugų perdavimo-priėmimo akto pasirašymo.

4.9. Vykdant Sutartį, sąskaitos faktūros, kreditiniai ir debetiniai dokumentai bei avansinės sąskaitos turi būti teikiami naudojantis informacinės sistemos „**SABIS**“ priemonėmis, išskyrus atvejus, kai mobilizacijos, karo ir nepaprastosios padėties atveju yra CVP IS ar informacinės sistemos „SABIS“ pažeidimų, dėl kurių negalimas Užsakovo ir Paslaugų teikėjo keitimasis informacija naudojantis šiomis sistemomis.

4.10. Užsakovas, vadovaujantis Viešųjų pirkimų įstatymo 89 straipsnio 2 dalimi, esant poreikiui, gali įsigyti Techninėje specifikacijoje esančiame Paslaugų sąraše nenurodytų, tačiau su Sutarties objektu susijusių paslaugų, neviršijant 10 procentų pradinės Sutarties vertės. Už Paslaugų sąraše nenurodytas, tačiau su Sutarties objektu susijusias paslaugas, bus apmokėta ne didesnėmis nei užsakymo dieną Paslaugų teikėjo prekybos vietoje, kataloge ar interneto svetainėje nurodytomis galiojančiomis šių prekių kainomis arba, jei tokios kainos neskelbiamos, Paslaugų teikėjo pasiūlytomis, konkurencingomis ir rinką atitinkančiomis kainomis.

4.11. Paslaugų teikėjas negali perleisti tretiesiems asmenims visų ar dalies savo teisių, susijusių su Sutartimi, įskaitant reikalavimo teisę į Užsakovo mokėtinas sumas, be išankstinio rašytinio Užsakovo sutikimo. Be Užsakovo išankstinio rašytinio sutikimo sudaryti sandoriai dėl teisių ar pareigų pagal šią Sutartį perleidimo laikytini niekiniais ir negaliojančiais nuo jų sudarymo momento.

4.12. Šalys susitaria, kad nepaisant to, kas nurodyta mokėjimo pavedimuose, Užsakovui atlikus mokėjimą pagal Sutartį, įmokos pirmiausia yra skiriamos padengti anksčiau atsiradusiems įsiskolinimams pagal Sutartį, antroje eilėje – delspinigiams apmokėti (jeigu jie buvo priskaičiuoti pagal Sutartį), trečioje eilėje – palūkanoms apmokėti (jeigu jos buvo priskaičiuotos pagal Sutartį).

4.13. Paslaugų teikėjui neapmokama už faktiškai atliktas papildomas paslaugas, kurių Paslaugų teikėjas iš anksto raštu nesuderino su Užsakovu.

**V. UŽSAKOVO TEISĖS IR PAREIGOS**

5.1. Užsakovas įsipareigoja:

5.1.2. nedelsiant patikrinti atliktų Paslaugų kokybę ir priimti Paslaugų teikėjo tinkamai atliktas Paslaugas ir jų rezultatus šioje Sutartyje nustatyta tvarka;

5.1.3. sumokėti Paslaugų teikėjui už kokybiškai atliktas ir perduotas Paslaugas šioje Sutartyje nustatyta tvarka;

5.1.4. nedelsdamas suteikti Paslaugų teikėjui visą turimą informaciją ir (arba) dokumentus, kurie gali būti reikalingi Sutarčiai vykdyti. Sutarties vykdymo laikotarpio pabaigoje visi dokumentai grąžinami Užsakovui.

5.2. Užsakovas turi teisę:

5.2.1. nuolat tikrinti Paslaugų teikėjo teikiamų paslaugų kokybę;

5.2.2 prašyti Paslaugų teikėjo ištaisyti paslaugų trūkumus ir klaidas;

5.2.3. prašyti pakeisti Paslaugų teikėjo paskirtą už konkrečius darbus ar darbų atlikimą atsakingą asmenį (vadovą, rengėją, specialistą ir pan.) kitu, jei paskirtas asmuo netinkamai vykdo jam paskirtas užduotis.

**VI. PASLAUGŲ TEIKĖJO TEISĖS IR PAREIGOS**

6.1. Paslaugų teikėjas įsipareigoja:

6.1.1. suteikti Paslaugas vadovaujantis Pirkimo sutarties, Pirkimo sutarties priedų nuostatomis, statybos techniniais reglamentais, Lietuvos Respublikos statybos įstatymu ir kitais teisės aktais, reglamentuojančiais paslaugų teikimą (aktualiomis redakcijomis).

6.1.2. pateikti ekspertizės aktą, kurį sudaro trumpa techninio projekto apžvalga ir jo pagrindiniai techniniai bei ekonominiai rodikliai bei skaičiuojamoji statybos kaina. Privalomos pastabos, nurodančios kokius Projekte nustatytus statybos teisės aktų pažeidimus reikia pašalinti. Projekto įvertinimą.

6.1.3. atliekant projekto ekspertizę, tikrinti, ar projekto sprendiniai atitinka Privalomųjų statinio projekto rengimo dokumentų reikalavimus, pagal Lietuvos Respublikos statybos įstatymą ir Statybos techninį reglamentą STR 1.04.04:2017 „Statinio projektavimas, projekto ekspertizė“ ,Melioracijos techninį reglamentą MTR 1.05.01:2015 ,,Melioracijos statinių projekto ekspertizė ir melioracijos statinių ekspertizė“. Statybos įstatymo 4 straipsnyje nustatytus esminius statinio reikalavimus ir kitus statinio, jo inžinerinių sistemų reikalavimus, nustatytus statybos teisės aktuose ir Statybos įstatymo nustatytus trečiųjų asmenų interesų apsaugos reikalavimus.

6.1.4. atlikti ekspertizės paslaugas, vadovaujantis galiojančiais normatyvais ir taisyklėmis (STR.1.04.04:2017 „Statinio projektavimas, projekto ekspertizė“, Melioracijos techninis reglamentas MTR 1.05.01:2015 ,,Melioracijos statinių projekto ekspertizė ir melioracijos statinių ekspertizė“.

6.1.5. Užsakovui pareikalavus, ne vėliu kaip per 3 (tris) darbo dienas, pateikti visą informaciją ir dokumentus, įrodančius Paslaugų teikėjo pajėgumą, įskaitant ir Paslaugų teikėjo pasitelkiamų specialistų kvalifikaciją, tinkamai įvykdyti sutartinius įsipareigojimus.

6.1.6. laikytis konfidencialumo ir asmens duomenų teisinės apsaugos reikalavimų, be raštiško Užsakovo sutikimo neperduoti tretiesiems asmenims pagal Pirkimo sutartį prisiimtų įsipareigojimų ir bet kokiu atveju atsakyti už visus Pirkimo sutartimi prisiimtus įsipareigojimus, nepaisant to, ar Pirkimo sutarties vykdymui bus pasitelkiami tretieji asmenys.

6.1.7. konsultuoti Užsakovą statinio garantiniu laikotarpiu (po statybos užbaigimo akto / deklaracijos surašymo), nustatant defektus, parengiant defektinius aktus ir pan.

6.1.8. nedelsiant raštu informuoti Užsakovą apie bet kokias aplinkybes, kurios trukdo ar gali trukdyti Paslaugų teikėjui suteikti paslaugas.

6.1.9. vykdydamas Sutartį įsipareigoja laikytis šių aplinkosaugos reikalavimų: mažinti popieriaus sunaudojimą, atsisakyti nebūtino dokumentų kopijavimo ir spausdinimo. Techninė dokumentacija, ataskaitos ir (ar) kiti su Sutarties vykdymu susiję dokumentai Klientui turi būti pateikti tik elektroniniu formatu. Techninės dokumentacijos galutinės versijos ir priėmimo-perdavimo aktai turi būti pasirašomi el. parašu, jeigu nesusitarta kitaip. Išimtiniais atvejais su Sutarties vykdymu susiję dokumentai gali būti pateikiami fiziniu dokumentų formatu, jeigu toks formatas privalomas pagal teisės aktus ir (ar) Užsakovas nurodo tokį būtinumą.

**VII. ŠALIŲ ATSAKOMYBĖ**

7.1. Už sutartinių įsipareigojimų nevykdymą arba netinkamą vykdymą šios Sutarties Šalys atsako Lietuvos Respublikos teisės aktų nustatyta tvarka.

7.2. Jei kuri nors Sutarties Šalis nevykdo kokių nors savo įsipareigojimų pagal Sutartį, ji pažeidžia Sutartį. Vienai Sutarties Šaliai pažeidus Sutartį, nukentėjusioji Šalis turi teisę:

7.2.1. reikalauti kitos Šalies vykdyti sutartinius įsipareigojimus;

7.2.2. reikalauti atlyginti patirtus tiesioginius nuostolius;

7.2.3. reikalauti sumokėti Sutartyje nustatytus delspinigius (netesybas);

7.2.4. nustatyta tvarka nutraukti Sutartį.

7.3. Užsakovas įsipareigoja atsiskaityti su Paslaugų teikėju už tinkamai ir faktiškai suteiktas paslaugas per 30 kalendorinių dienų po PVM sąskaitos faktūros ir atliktų paslaugų perdavimo-priėmimo akto pasirašymo. Laiku neatsiskaičius, mokami delspinigiai Paslaugų teikėjui po 0,02% nuo nesumokėtos sumos už kiekvieną uždelstą dieną.

7.4. Paslaugų teikėjas užtikrina sutarties įvykdymą Pirkimo sutarties III skyriuje nustatytu laiku. Užvilkinęs Pirkimo sutarties darbų užbaigimą Paslaugų teikėjas moka Užsakovui netesybas po 0,02 % nuo bendros darbo kainos už kiekvieną uždelstą dieną.

**VIII. SUBTIEKIMAS**

8.1. Sudarius Sutartį, tačiau ne vėliau negu Sutartis pradedama vykdyti, Paslaugų teikėjas įsipareigoja Užsakovui pranešti tuo metu žinomų subtiekėjų pavadinimus, kontaktinius duomenis ir jų atstovus. Užsakovas taip pat reikalauja, kad Paslaugų teikėjas informuotų apie minėtos informacijos pakeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.

8.2. Paslaugų teikėjas gali keisti Sutarties priede nurodytus subtiekėjus, raštu nurodydamas tokio keitimo motyvus.

8.3. Užsakovui sutikus su subtiekėjo pakeitimu, Užsakovas kartu su Paslaugų teikėju sudaro susitarimą dėl subtiekėjo pakeitimo, kurį pasirašo Šalys. Šis susitarimas yra neatskiriama Sutarties dalis.

**IX. PASLAUGŲ perdavimo ir priėmimo tvarka**

9.1. Pagal šią Sutartį atliktos Paslaugos priimamos pasirašant Paslaugų priėmimo–perdavimo aktą (toliau – Aktas).

9.2. Paslaugų teikėjas, atlikęs Paslaugą, per 5 darbo dienas informuoja Šilalės rajono savivaldybės administracijos Kaimo reikalų ir aplinkosaugos skyriaus vyriausiąjį specialistą Stasį Tubutį, el. paštas [stasys.tubutis@silale.lt](mailto:stasys.tubutis@silale.lt), tel. (0 449) 51 664. apie darbų pabaigą. Pasirašomas Paslaugų priėmimo–perdavimo aktas. Jeigu Užsakovas nepasirašo Akto, jis Paslaugų teikėjui per 10 dienų pateikia motyvuotą raštą, nurodydamas darbų trūkumus ir klaidas, kuriuos Paslaugų teikėjas turi nedelsiant ištaisyti. Akte nurodytus trūkumus Paslaugų teikėjas pašalina savo sąskaita per abiejų šalių susitarimu nurodytą terminą. Jei per 10 dienų Aktas nepasirašomas ir nepateikiamas motyvuotas raštas, laikoma, kad perduotos Paslaugos atliktos tinkamai ir Užsakovas pretenzijų neturi.

**X. Intelektinės ir pramoninės nuosavybės teisės**

10.1. Visi rezultatai ir su jais susijusios teisės, įgytos vykdant Sutartį, įskaitant autorines ir kitas intelektinės ar pramoninės nuosavybės teises, yra Užsakovo nuosavybė.

10.2. Jei Sutartyje nenustatyta kitaip, Paslaugos teikėjas garantuoja nuostolių atlyginimą Užsakovui dėl bet kokių reikalavimų, kylančių dėl autorių teisių, patentų, licencijų, brėžinių, modelių, prekės pavadinimų ar prekės ženklų naudojimo, kaip numatyta Sutartyje, išskyrus atvejus, kai toks pažeidimas atsiranda dėl Užsakovo kaltės.

**XI. SUSIRAŠINĖJIMAS**

11.1. Sutarties Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai arba išsiųsti registruotu paštu bei elektroniniu paštu šioje Sutartyje nurodytais adresais.

11.2. Jei pasikeičia Šalies adresas ir / ar kiti duomenys, Šalis turi informuoti kitą Šalį ne vėliau kaip per 5 kalendorines dienas.Jei Šalis nurodytu terminu to nepadaro, ji neturi teisės reikšti pretenzijų dėl kitos Šalies veiksmų, jei jie atlikti paskutiniais žinomais jai duomenimis, arba jei tokia Šalis negavo pranešimo, išsiųsto paskutiniais jai žinomais adresais.

11.3. Jei siuntėjui reikia gavimo patvirtinimo, jis nurodo tokį reikalavimą pranešime. Jei yra nustatytas atsakymo į raštišką pranešimą gavimo terminas, kuris skaičiuojamas nuo raštiško pranešimo įteikimo dienos, siuntėjas pranešime turi nurodyti reikalavimą patvirtinti raštiško pranešimo gavimą. Bet kuriuo atveju siuntėjas imasi priemonių, būtinų jo pranešimo gavimui užtikrinti.

**XII. Sutarties nutraukimas**

12.1. Sutartis gali būti nutraukiama Lietuvos Respublikos viešųjų pirkimų įstatymo 90 straipsnyje ir Lietuvos Respublikos civiliniame kodekse numatytais atvejais.

12.2. Sutartis gali būti nutraukta bet kuriuo metu bendru Sutarties Šalių susitarimu arba vienos iš Šalių iniciatyva, jei:

12.2.1. kita Šalis bankrutuoja arba yra likviduojama, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;

12.2.2. keičiasi kitos Šalies organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui;

12.2.3. kita Šalis nevykdo ar netinkamai vykdo savo sutartinius įsipareigojimus;

12.3. Sutartis gali būti nutraukta Užsakovo iniciatyva ir dėl kitų, Sutarties 12.2 punkte nenurodytų priežasčių, prieš ne mažiau kaip 30 dienų raštu informavus Paslaugų teikėją. Paslaugų teikėjas turi teisę nutraukti Sutartį ne mažiau kaip prieš 30 dienų raštu informavęs Užsakovą tik dėl svarbių priežasčių.

12.4. Sutartis gali būti nutraukta vienašališkai bet kurios iš šalių iniciatyva, apie tai raštu informavus kitą šalį ne vėliau kaip prieš 30 (trisdešimt) dienų, jeigu yra esminis sutarties pažeidimas. Esminiu šios Sutarties pažeidimu bus laikomas bet kurio įsipareigojimo pagal Sutarties 5 ir 6 skyrius neįvykdymas arba netinkamas įvykdymas.

**XIII. Nenugalima jėga (force majeure)**

13.1. Nė viena Sutarties Šalis nėra laikoma pažeidusi Sutartį arba nevykdanti savo įsipareigojimų pagal ją, jei įsipareigojimus vykdyti jai trukdo nenugalimos jėgos (force majeure) aplinkybės, atsiradusios po konkurso nugalėtojo paskelbimo ar po Sutarties įsigaliojimo dienos.

13.2. Nenugalimos jėgos aplinkybių sąvoka apibrėžiama ir Šalių teisės, pareigos ir atsakomybė esant šioms aplinkybėms reglamentuojamos Lietuvos Respublikos civilinio kodekso 6.212 straipsnyje bei „Atleidimo nuo atsakomybės esant nenugalimos jėgos (force majeure) aplinkybėms taisyklėse“ (Lietuvos  Respublikos  Vyriausybės 1996 m. liepos 15 d.  nutarimas Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“).

13.3. Jei kuri nors Sutarties Šalis mano, kad atsirado nenugalimos jėgos (force majeure) aplinkybės, dėl kurių ji negali vykdyti savo įsipareigojimų, ji nedelsdama informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį. Jei Užsakovas raštu nenurodo kitaip, Paslaugų teikėjas toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų savo įsipareigojimams, kurių vykdyti nenugalimos jėgos (force majeure) aplinkybės netrukdo, vykdyti. Paslaugų teikėjas nenaudoja alternatyvių būdų, dėl kurių gali atsirasti papildomų išlaidų, jei Užsakovas nenurodo jam to daryti. Jei, vykdydamas Užsakovo nurodymus arba naudodamas alternatyvius būdus pagal Užsakovo nurodymą, Paslaugų teikėjas patiria papildomų išlaidų, Užsakovas jas turi atlyginti.

13.4. Jei nenugalimos jėgos (force majeure) aplinkybės trunka ilgiau kaip 180 kalendorinių dienų, tuomet, nepaisant Sutarties įvykdymo termino pratęsimo, kuris dėl minėtųjų aplinkybių gali būti Paslaugų teikėjui suteiktas, bet kuri Sutarties Šalis turi teisę nutraukti Sutartį įspėdama apie tai kitą Šalį prieš 30 kalendorinių dienų. Jei pasibaigus 180 kalendorinių dienų laikotarpiui nenugalimos jėgos (force majeure) aplinkybės vis dar yra, Sutartis nutraukiama ir pagal Sutarties sąlygas Šalys atleidžiamos nuo tolesnio Sutarties vykdymo.

**XIV. Kitos nuostatos**

14.1. Sutartis sudaroma lietuvių kalba, dviem vienodą teisinę galią turinčiais egzemplioriais, po vieną kiekvienai šaliai.

14.2. Pasirašydamos šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus.

14.3. Sutarties antraštės ir straipsnių pavadinimai negali būti naudojami sutarčiai aiškinti. Priklausomai nuo konteksto, žodžiai, vartojami vienaskaita, gali reikšti daugiskaitą ir atvirkščiai, o vyriškosios giminės žodžiai gali reikšti moteriškąją ir atvirkščiai.

14.4. Visi Sutartyje nereglamentuoti klausimai sprendžiami remiantis Lietuvos Respublikos teise.

14.5. Pirkimo sutartis jos galiojimo laikotarpiu gali būti keičiama neatliekant naujos pirkimo procedūros vadovaujantis Viešųjų pirkimų įstatymo 89 straipsniu.

14.6. Sutarties pakeitimai atliekami tik raštu. Sutarties pakeitimai gali būti atlikti Sutarties šalių atstovų pasirašomu protokolu ar kitais būdais, užtikrinančiais aiškiai išreikštą Sutarties šalių valią pakeisti atitinkamas Pirkimo sutarties sąlygas. Dokumentas, kuriuo įforminami Sutarties pakeitimai, tampa neatskiriama Sutarties dalimi.

14.7. Laikoma, kad Paslaugų teikėjas padarė esminį Sutarties pažeidimą, jei jis atitinka Lietuvos Respublikos civilinio kodekso 6.217 straipsnio 2 dalyje įtvirtintus kriterijus. Padarius esminį Sutarties pažeidimą ir nepašalinus trūkumų per Užsakovo pateiktoje pretenzijoje numatytą terminą, Sutartis nutraukiama vienašališkai ne teismo tvarka ir Paslaugų teikėjas įrašomas į nepatikimų tiekėjų sąrašą.

14.8. Sutarties šalys visus ginčus stengiasi išspręsti derybomis. Jei ginčo išspręsti derybomis nepavyksta, šalis turi teisę, pereiti prie kito ginčų sprendimo procedūros etapo – ginčo sprendimo Lietuvos Respublikos teisme. Visi ginčai, kylantys dėl šios Sutarties ar su ja susiję, nepavykus jų išspręsti derybų būdu, sprendžiami Lietuvos Respublikos civilinio kodekso nustatyta tvarka, taikytina teisė – Lietuvos Respublikos teisė.

14.9. Bet kokios nuostatos negaliojimas ar prieštaravimas Lietuvos Respublikos įstatymams ar kitiems norminiams teisės aktams šioje Sutartyje, neatleidžia Šalių nuo prisiimtų įsipareigojimų vykdymo. Šiuo atveju tokia nuostata turi būti pakeista atitinkančia teisės aktų reikalavimus, kiek įmanoma artimesne Sutarties tikslui bei kitoms jos nuostatoms.

14.10. Užsakovo paskirtas asmuo, atsakingas už Sutarties vykdymą, Šilalės rajono savivaldybės administracijos Kaimo reikalų ir aplinkosaugos skyriaus vyriausiasis specialistas Stasys Tubutis, el. paštas [stasys.tubutis@silale.lt](mailto:stasys.tubutis@silale.lt), tel. (0 449) 51 664.

14.11. Užsakovo paskirtas asmuo, atsakingas už Sutarties ir pakeitimų paskelbimą pagal Lietuvos Respublikos viešųjų pirkimų įstatymo 86 straipsnio 9 dalies nuostatas, Šilalės rajono savivaldybės administracijos Teisės, personalo ir civilinės metrikacijos skyriaus vyriausioji specialistė Raimonda Bružienė, tel. (0 449) 45337, el. p. [raimonda.bruziene@silale.lt](mailto:raimonda.bruziene@silale.lt).

**XV. SUTARTIES PRIEDAI**

15.1. Sutarties pasirašymo metu prie Sutarties pridedami šie priedai, kurie yra neatskiriama Sutarties dalis, kurie čia yra išvardinti pagal svarbą:

15.1.1. Techninė specifikacija;

15.1.2. Pasiūlymas.

|  |  |  |
| --- | --- | --- |
| **UŽSAKOVAS**  **Šilalės rajono savivaldybės administracija** Juridinio asmens kodas 188773720  J. Basanavičiaus g. 2-1,75138 Šilalė  A. s. Nr. LT524010044500040033  Bankas „Luminor Bank“, AS  Kodas 40100  El. paštas [administratorius@silale.lt](mailto:administratorius@silale.lt)  Tel. (0 449) 76115  Administracijos direktorius  Andrius Jančauskas  A.V. | **PASLAUGŲ TEIKĖJAS**  **V. Žulio firma „Kumponas“**  Adresas: Kalvarijų g. 98-18, 08221 Vilnius  Juridinio asmens kodas 120897747  A. s. LT707300010002477340  Bankas „Swedbank“, AB  Kodas 77340  E. paštas kumponas1@gmail.com  Mob. +37065781888  V. Žulio firmos „Kumponas“  vadovas Vygintas Žulys  A.V. | **PASLAUGŲ TEIKĖJAS** |